Kike Elomaa

Ritva Tuulikki ”Kike” Elomaa (o.s. Sainio, s. 16. heinäkuuta 1955 Lokalahti) on suomalainen kehonrakentaja, laulaja ja perussuomalainen poliitikko. Hän on ollut kansanedustaja vuodesta 2011. == Ura == Koulutukseltaan Elomaa on röntgenhoitaja. Ennen valintaansa eduskuntaan hän teki pitkän uran ammattiurheilijana, yrittäjänä ja artistina. Vuonna 2003 Turun hovioikeus tuomitsi Elomaan 1 140 euron sakkorangaistukseen kahdesta rekisterimerkintärikoksesta mieheensä Kimmo Elomaahan liittyvässä useita talousrikoksia sisältävän jutun yhteydessä. === Kehonrakennus === Elomaa voitti vuonna 1981 Ms. Olympia -tittelin, kehonrakennuksen Euroopan mestaruuden, epävirallisen SM-kilpailun ja World Games -kilpailun. Vuonna 1982 hän sijoittui Ms. Olympia -kilpailussa kolmanneksi. Vuonna 1983 hän voitti hopeaa kehonrakennuksen ammattilaisten MM-kilpailussa ja oli viides Ms. Olympia -kilpailussa. Hän pääsi kehonrakennuksen Hall of Fameen vuonna 2001. === Musiikki === Elomaan laulajanura alkoi vuonna 1981 Juha Vainion kanssa levytetyllä singlellä Nouseeko jo sullakin / Pokkana ja paikallaan. Vuonna 1985 julkaistiin hänen ensimmäinen albuminsa Hymykuopat. Viimeisin albumi Kike Elomaa on vuodelta 2008. === Politiikka === Elomaa yritti eduskuntaan vuoden 2007 vaaleissa sitoutumattomana perussuomalaisten listalta, muttei tullut valituksi. Varsinais-Suomen vaalipiirissä ehdokkaana ollut Elomaa sai 1 847 ääntä. Vuoden 2011 vaaleissa hänet valittiin eduskuntaan perussuomalaisten listalta puolueensa Varsinais-Suomen ääniharavana 13 121 äänellä. Elomaa valittiin jatkokaudelle vuoden 2015 eduskuntavaaleissa. Myös näissä vaaleissa hän oli puolueensa ääniharava Varsinais-Suomen vaalipiirissä 9 571 äänellään.Varsinais-Suomi – ehdokkaat Hän on perussuomalaisten eduskuntaryhmän ensimmäinen varapuheenjohtaja kesäkuusta 2015. Kesäkuussa 2017 Elomaa loikkasi useiden muiden perussuomalaisten kansanedustajien kanssa uuteen eduskuntaryhmään nimeltä Uusi vaihtoehto. Hänet valittiin ryhmän toiseksi varapuheenjohtajaksi. Ex-perussuomalaisten Uuden vaihtoehdon johtoon Simon Elo, Tiina Elovaara ja Kike Elomaa Maaseudun Tulevaisuus 13.6.2017. Viitattu 14.6.2017. Viikkoa myöhemmin Elomaa loikkasi takaisin perussuomalaisiin.Ritva "Kike" Elomaa loikkaa takaisin perussuomalaisiin – "Perus-Kike is back!" Vuoden 2019 eduskuntavaaleissa Elomaa sai 7 644 ääntä ja tuli valituksi jatkokaudelle.Varsinais-Suomen vaalipiiri 2010-luvulla Elomaa ei ollut kertaakaan ehdokkaana kuntavaaleissa, mutta vuoden 2021 kuntavaaleissa hän oli ehdolla Maskussa. Elomaa valittiin Maskun valtuustoon ja hän oli 314 äänellään kunnan äänikuningatar. == Vaalimenestys == === Eduskuntavaalit === * 2007: 1 847 ääntä (Varsinais-Suomen vaalipiiri, ei valittu) * 2011: 13 121 ääntä (Varsinais-Suomen vaalipiiri, valittiin) * 2015: 9 571 ääntä (Varsinais-Suomen vaalipiiri, valittiin) * 2019: 7 644 ääntä (Varsinais-Suomen vaalipiiri, valittiin) * 2023: 6 805 ääntä (Varsinais-Suomen vaalipiiri, valittiin) === Kuntavaalit === * 2021: 314 ääntä (Masku, valittiin) == Diskografia == * * * * * *Kike Elomaa (2008) * * , cd-bonus: Kiken kuntojumppa == Yksityiselämä == Elomaa asuu Maskussa. Hän oli avioliitossa liikemies Kimmo Elomaan kanssa vuodesta 1978 tämän maaliskuussa 2021 tapahtuneeseen kuolemaan asti. Kike Elomaan isä oli SMP:n ja SKYP:n kansanedustajana 1970-luvulla toiminut maanviljelijä, majuri Arvo Sainio (1921–1984). == Lähteet == == Aiheesta muualla == * * Kike Elomaan verkkosivusto * YLE Elävä arkisto: Kike bodasi kultaa (1981) * Ylen Elävä arkisto: Kike Elomaa ja Juha Mieto dopingväittelyssä 1991 * Iltalehden Julkkislista: Kike Elomaa * Luokka:Nykyiset kansanedustajat Luokka:Perussuomalaiset poliitikot Luokka:Maskun kunnanvaltuutetut Luokka:Varsinais-Suomen vaalipiiri Luokka:Suomalaiset kehonrakentajat Luokka:Suomalaiset iskelmälaulajat Luokka:Suomalaiset yrittäjät Luokka:Vuonna 1955 syntyneet Luokka:Elävät henkilöt Luokka:Seulonnan keskeiset artikkelit